CELEX: 62007TN0481
Language: fi
Date: 2007-12-21 00:00:00
Title: Asia T-481/07: Kanne 21.12.2007 — Deltalinqs en SVZ v. komissio

8.3.2008   
            
            
               FI
            
            
               Euroopan unionin virallinen lehti
            
            
               C 64/43
            
         Kanne 21.12.2007 — Deltalinqs en SVZ v. komissio
   (Asia T-481/07)
   (2008/C 64/72)
   Oikeudenkäyntikieli: hollanti
   Asianosaiset
   
      Kantajat: Deltalinqs en SVZ, Havenondernemersvereniging Rotterdam (Rotterdam, Alankomaat) (edustaja: asianajaja M. Meulenbelt)
   
      Vastaaja: Euroopan yhteisöjen komissio
   Vaatimukset
   
               —
            
            
               komission päätös on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat riitauttavat 10.5.2007 tehdyn komission päätöksen (EUVL C 227, s. 4), joka koskee Flanderin järjestelmää intermodaalisten vesikuljetusten tukemiseksi (tukitoimi N 682/2006 — Belgia). Riidanalaisessa päätöksessä komissio katsoo tukitoimen yhteensopivaksi EY:n perustamissopimuksen kanssa ja päättää olla vastustamatta sitä.
   Kanteensa tueksi kantajat vetoavat ensinnäkin siihen, että on loukattu syrjintäkiellon periaatetta, josta säädetään tuen myöntämisestä rautatie-, maantie- ja sisävesiliikenteeseen 4.6.1970 annetussa neuvoston asetuksessa (ETY) N:o 1107/70 (EYVL L 130, s. 1), ja että on rikottu EY 12 ja EY 73 artiklaa. Kantajat toteavat, että konttien siirtokuormaus flanderilaisissa sisäsatamissa voi saada avustusta silloin, kun kontit tulevat Euroopan unioniin tai lähtevät sieltä flanderilaisen merisataman kautta, mutteivät silloin, kun merisatama on toisessa jäsenvaltiossa. Kantajien mukaan tämä on kansalaisuuteen perustuvaa syrjintää.
   Kantajat väittävät lisäksi, että avustus johtaa kilpailun vääristymiseen. Avustuksesta aiheutuu vakavaa haittaa kaikille Luoteis-Euroopan satamille, joista käsin harjoitetaan kauppaa Flanderin sisämaan kanssa, ja erityisesti Rotterdamin satamalle.
   Lopuksi kantajat vetoavat tutkimus- ja perusteluvelvollisuuden laiminlyöntiin. Kantajien mukaan komissio jätti tutkimatta kilpailuvaikutukset ja jätti lisäksi perustelematta, miksi taloudellinen tutkimus voitiin jättää tekemättä.